Priekšlikums Padomes regulaI ar ko groza Regulu (EK) Nr. 2500/2001, lai būtu iespējama Kopienas palīdzība atbilstīgi Finanšu regulas 54. panta 2. punkta c) apakšpunktam /* COM/2004/0814 galīgā redakcija - CNS 2004/0285 */





Briselē, 20.12.2004 COM(2004) 814 galīgā redakcija 2004/0285 (CNS) Priekšlikums PADOMES REGULAI ar ko groza Regulu (EK) Nr. 2500/2001, lai būtu iespējama Kopienas palīdzība atbilstīgi Finanšu regulas 54. panta 2. punkta c) apakšpunktam (iesniegusi Komisija) PASKAIDROJUMA RAKSTS Šī grozījuma mērķis ir saskaņot Padomes Regulu N°2500/2001 par pirmspievienošanās finansiālo palīdzību Turcijai ar jauno Finanšu regulu attiecībā uz centralizētas netiešas vadības izmantošanu (Finanšu regulas 54. panta 2. punkta c) apakšpunkts). Komisija jau ir izteikusi identisku priekšlikumu par Phare regulu, CARDS regulu un šie paši noteikumi ir paredzēti saskaņā ar jauno pirmspievienošanās palīdzības instrumentu (IPA) no 2007. gada. Finanšu regulas 54. panta 2. punkts paredz iespēju izpildīt Kopienas budžetu, izmantojot centralizētu netiešu vadību, un 54. panta 2. punkta c) apakšpunktā izklāstītas īpašas prasības tā izpildei. Šīs prasības izvirza noteikumu, ka centralizētās netiešās izpildes jomā Komisija “var uzticēt publiskas varas, jo īpaši budžeta izpildes uzdevumus (…) valstu publisko tiesību subjektiem vai privāttiesību subjektiem, kas izpilda publiska dienesta uzdevumus un sniedz atbilstošas finanšu garantijas, un atbilst nosacījumiem, kas paredzēti īstenošanas noteikumos” un “šādām struktūrām var uzticēt izpildes uzdevumus vienīgi tad, ja attiecīgās programmas vai darbības pamatakts paredz deleģēšanas iespēju un nosaka kritērijus attiecīgo struktūru atlasei (…)[1]. Pirmspievienošanās palīdzības jomā pieredze liecina, ka centralizētā netiešā vadība tādā veidā, kā tā aprakstīta 54. panta 2. punkta c) apakšpunktā, ir ļoti noderīgs instruments, jo īpaši attiecībā uz Tehniskās palīdzības un informācijas apmaiņas programmas (TAIEX) darbībām. Turcija pēdējo gadu laikā ir guvusi ievērojamas priekšrocības no TAIEX darbībām. Tāpēc jānodrošina, lai Turcija varētu turpināt saņemt TAIEX palīdzību no šodienas līdz IPA regulas spēkā stāšanās dienai atbilstīgi jaunās Finanšu regulas nosacījumiem. 2004/0285 (CNS) Priekšlikums PADOMES REGULAI ar ko groza Regulu (EK) Nr. 2500/2001, lai būtu iespējama Kopienas palīdzība atbilstīgi Finanšu regulas 54. panta 2. punkta c) apakšpunktam EIROPAS SAVIENĪBAS PADOME, Ņemot vērā Eiropas Kopienas dibināšanas līgumu, un jo īpaši tā 181.a panta 2. punktu, ņemot vērā Komisijas priekšlikumu[2], ņemot vērā Eiropas Parlamenta atzinumu[3], tā kā Padomes Regulas (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam[4] (Finanšu regula), 54. panta 2. punkts paredz iespēju izmantot Kopienas budžeta izpildei centralizētu netiešu vadību un nosaka konkrētas prasības tā izpildei, Pirmspievienošanās palīdzības jomā pieredze liecina, ka centralizētā netiešā vadība tādā veidā, kā tā aprakstīta 54. panta 2. punkta c) apakšpunktā, ir noderīgs instruments, jo īpaši attiecībā uz Tehniskās palīdzības un informācijas apmaiņas programmas (TAIEX) darbībām. Turcija pēdējo gadu laikā ir daudz izmantojusi TAIEX pakalpojumus un tai arī turpmāk jānodrošina šī instrumenta izmantošana atbilstīgi noteikumiem, kas izklāstīti jaunajā Finanšu regulā. Pirmspievienošanās palīdzības jomā ir vēlama saskaņota pieeja, tāpēc izmantotajai formulai jābūt identiskai ar Regulā 3906/1989 (Phare), Regulā 2666/2000 (CARDS) un IPA regulas projektā izmantoto formulu. Tādēļ ir attiecīgi jāgroza Padomes 2001. gada 17. decembra Regula (EK) Nr. 2500/2001 par pirmspievienošanās finansiālo palīdzību Turcijai un par grozījumiem Regulās (EEK) Nr. 3906/89, (EK) Nr. 1267/1999, (EK) Nr. 1268/1999 un (EK) Nr. 555/2000[5], IR PIEŅĒMUSI ŠO REGULU. 1. pants Padomes Regulu (EK) Nr. 2500/2001 groza šādi: Iekļauj šādu 6.a pantu: „ 6.a pants Komisija var, ievērojot Padomes Regulas (EK, Euratom) Nr. 1605/2002[6] 54. pantā noteiktos ierobežojumus, uzticēt publiskas varas un jo īpaši budžeta izpildes uzdevumus šīs regulas 54. panta 2. punktā minētajām struktūrām. Regulas (EK, Euratom) Nr. 1605/2002 54. panta 2. apakšpunktā minētajām struktūrām var uzticēt publiska dienesta uzdevumus, ja tās ir starptautiski pazīstamas, lieto starptautiski atzītas vadības un kontroles sistēmas un atrodas valsts varas iestāžu pārraudzībā.” 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā Priekšsēdētājs [1] Regulas (EK) 1605/2002 54. panta 2. punkta c) apakšpunkts, OV L 248, 16.9.2002., 1. lpp. [2] OV C […], […], […]. lpp. [3] OV C […], […], […]. lpp. [4] OV L 248, 16.9.2002, 1. lpp. [5] OV L 342, 27.12.2001., 1. lpp. Regulā grozījumi izdarīti ar Regulu (EK) Nr. 769/2004 (OV L 123, 27.4.2004., 1. lpp.) [6] OV L 248. 16.9. 2002., 1. lpp.